Езоп
Дърветата

Превод от старогръцки: Тодор Сарафов, 1967

chitanka.info

Някога дърветата се заели да си изберат цар и предложили на маслината:

— Стани ни цар.

А маслината отговорила:

— Да загубя маслеността си, която и боговете, и хората прославят, че да тръгна да царувам над дърветата?

Обърнали се дърветата и към смокинята:

— Хайде, царувай над нас!

А смокинята отговорила:

— Да оставя сладостта си и хубавия си плод, та да дойда да управлявам дърветата?

Предложили дърветата и на тръна:

— Хайде, стани ни цар!

А трънът отговорил:

— Ако наистина вие ме помазвате за цар, хайде застанете под моя защита. Ако ли не, нека от тръна да избухне огън, та да изгори и ливанските кедри.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.